open-index/open-wikipedia-markdown huggingface dataset:
Straka (priezvisko)

**Straka** (o význame pozri straka) je slovenské a české priezvisko. Na Slovensku je najčastejšie v Prešove, Trenčíne, Širokom (okres Prešov), Zlatovciach (okres Trenčín) a v Bratislave.

## Známi nositelia
Pozri v článku Straka.

Kategória:České priezviská
Kategória:Slovenské priezviská
Kategória:Priezviská v Česku
Kategória:Priezviská na Slovensku
Alamagan

**Alamagan** je ostrov vulkanického pôvodu, nachádzajúci sa v centrálnej časti tichomorského súostrovia Severné Mariány. Ostrov predstavuje vrchol masívneho stratovulkánu, jeho plocha je 11,12&nbsp;km2. V súčasnosti (podobne ako aj v minulosti) je riedko obývaný, záznamy z roku 2000 hovoria len o šiestich osobách. Sopka je v súčasnosti neaktívna, posledná erupcia sa odohrala pred cca 1&nbsp;000&nbsp;rokmi.

## Externé odkazy
* www.volcano.si.edu  - ostrov Alamagan na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Guguan

**Guguan** je menší ostrov vulkanického pôvodu, nachádzajúci sa v centrálnej časti súostrovia Severné Mariány, asi 30&nbsp;km južne od ostrova Alamagan a 64&nbsp;km severovýchodne od ostrova Sarigan. Ostrov má dĺžku 2,8&nbsp;km a plochu niečo cez 4&nbsp;km2.

Severnú časť ostrova tvorí menší stratovulkán, na južnej časti sa nachádza erodovaná kaldera s postkalderovým dómom. Posledná vulkanická aktivita na ostrove sa odohrala medzi rokmi 1882 a 1884, keď došlo k vytvoreniu severného vulkánu.

## Externé odkazy
* www.volcano.si.edu  - ostrov Guguan na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Sublimácia

**Sublimácia** môže byť:
* vo fyzike: zmena skupenstva látky z pevnej látky priamo na plyn bez predchádzajúceho topenia, pozri sublimácia (pevná látka)
* v klimatológii a podobne: zmena skupenstva vody z plynného na tuhé (ľad), pozri sublimácia (klimatológia)
* v technike: odstraňovanie vlhkosti vysúšaného materiálu tak, že vlhkosť v pevnom skupenstve sa mení na plynné skupenstvo, pozri sublimácia (odstraňovanie vlhkosti), resp. lyofilizácia
* v psychológii: premena nižšieho pudu na intelektuálnu, kultúrnu, umeleckú a podobnú činnosť, pozri sublimácia (psychológia)
* prenesene: premena, stupňovanie (zvyčajne na niečo vyššie)
Líška (priezvisko)

**Líška** (o význame pozri líška) je slovenské priezvisko. Je rozšírené predovšetkým na strednom Slovensku, najčastejšie je v Žiline, Lučenci, Ružinej (okres Lučenec), Turanoch (okres Martin) a Žiari nad Hronom.
  
## Známi nositelia
Pozri v článku Líška.

## Pozri aj
* Liška (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Sublimácia (psychológia)

**Sublimácia** je v psychológií obranný mechanizmus spočívajúci v premene nižšieho vitálneho pudu (obyčajne sexuálneho) na vyššiu, spoločensky prijateľnejšiu a uznávanú činnosť (kultúrnu, umeleckú, sociálnu a i.). 

V zmysle Freudovho ponímania je to napr. prenos energie libida na iný cieľ, vzdialený od sexuálneho uspokojovania, a pudová energia sa transformuje na sociálne prijateľnú, morálne schvaľovanú a uvoľňuje napätie spoločensky prípustnejšou formou. Na základe sublimácie vznikajú náboženské kulty, umenie, veda, spoločenské inštitúcie, vývoj ľudstva.

Kategória:Motivácia
Kategória:Psychoanalýza
Zealandia Bank

**Zealandia Bank** je stratovulkán, nachádzajúci sa v Tichom oceáne medzi ostrovmi Guguan a Sarigan. Sopka je tvorená andezitmi až bazaltami a jej vrchol sa nachádza necelý meter pod hladinou mora. Vek poslednej erupcie nie je známy, no expedícia NOAA v roku 2004 objavila fumarolickú aktivitu v oblasti Zealandia Bank.

## Externé odkazy
* www.volcano.si.edu  - Zealandia Bank na Global Volcanism Program 

Kategória:Sopky Severných Marián
Hora krížov

náhľad|Hora krížov
**Hora krížov**, niekedy aj **Krížový vrch** () je umelý pahorok, ktorý sa nachádza severne od litovského mesta Šiauliai. Hora krížov je od Šiauliai vzdialená cca 25 kilometrov a z mesta sem premávajú autobusy. Na pahorku sú umiestnené tisíce krížov.

Podľa archeologických nálezov zo začiatku 90. rokov stál v blízkosti dnešného pahorku v 14. storočí hrad livonských rytierov. Prvé kríže boli na mieste vztýčené v prvej polovici 19. storočia na pamiatku obetí poľského novembrového povstania z roku 1831, ktoré tam pochovali. Nasledovalo pochovanie obetí ďalšieho poľského povstania, januárového povstania z roku 1863.

Na začiatku 20. storočia bolo na mieste približne 100 krížov a ich počet vďaka domácim a zahraničným pútnikom neustále rástol. V čase, keď bola Litva súčasťou Sovietskeho zväzu, sa vládnuci režim pokúsil miesto ako nežiaduci náboženský a národný symbol opakovane zlikvidovať. Kríže boli niekoľkokrát zničené buldozérmi, prvý raz v roku 1961, ale miestni obyvatelia ich vždy znova vztýčili. Keď nastalo uvoľnenie politických pomerov po roku 1985, Sovietsky zväz sa vzdal snahy zničiť toto miesto.

V roku 1993 navštívil Horu krížov pápež Ján Pavol II. Z tohto miesta celebroval omšu, na ktorej sa zúčastnilo asi 100 000 veriacich. Pápež venoval miestu drevenú sochu Krista.

Dnes je Hora krížov cieľom mnohých turistov a pútnikov z celého sveta, ktorí na ňu prinášajú stále nové kríže. Väčšina krížov je z dreva, niektoré sú z kovu, plastu či kameňa.

Na pahorku je v súčasnosti asi 55 000 krížov, v tomto počte nie sú zarátané malé kríže.

Hora krížov je nielen kresťanským pútnickým mestom, ale aj symbolom odporu Litovcov voči okupačnému sovietskemu režimu.

## Galéria
náhľad|Hora krížov, Litva
*Kliknite na obrázok pre jeho zväčšenie.*

Obrázok:Hill of Crosses 1.jpg
Obrázok:2007 07 13 Kryziukalnas.jpg
Obrázok:Kryžių kalnas05.jpg
Obrázok:Kryžių kalnas11.jpg


## Iné projekty

## Externé odkazy
* Hora krížov

Kategória:Dejiny Litvy
Kategória:Katolícke pútnické miesta
Sarigan

**Sarigan** je 3&nbsp;km široký ostrov vulanického pôvodu, nachádzajúci sa v tichomorskom súostroví Severné Mariány. Ostrov má trojuholníkový tvar a je to vrchol neaktívneho stratovulkánu. V súčasnosti nie je obývaný a je na ňom zriadená prírodná rezervácia.

## Iné projekty
.

## Externé odkazy
* www.volcano.si.edu - ostrov Sarigan na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Anatahan

**Anatahan** je sopečný ostrov, nachádzajúci sa v južnej časti súostrovia Severné Mariány.  široký ostrov predstavuje vrchol masívneho stratovulkánu, ukončeného kalderou s rozmermi 2,3&nbsp;× Sopka bola až do roku 2003 považovaná za neaktívnu. 10. mája sa však prebudla a veľká explozívna erupcia vyvrhla asi 4,5&nbsp;mil.&nbsp;km63 tefry a vulkanického popola. Odvtedy eruptuje pravidelne každý rok, aj keď s mešou intenzitou. V okolí sopky sa nachádzajú aj početné podmorské krátery, z ktorých unikajú plyny.

## Iné projekty

## Externé odkazy
* www.volcano.si.edu  - ostrov Anatahan na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Kategória:Aktívne sopky
East Diamante

**East Diamante** je názov podmorského vulkánu, ktorý sa nachádza v Pacifiku, v južnej časti reťaze vulkanického ostrovného oblúka Severné Mariány. Sopka je tvorená kalderou, na dne ktorej sa nachádzajú mladší komplex lávových dómov a troskových kužeľov. V rámci komplexu sa vyskytuje aj viacero čiernych fajčiarov v hĺbke niekoľko sto metrov, čo sú najplytkejšie sa vyskytujúce čierne fajčiare na našej planéte.

## Iné projekty
.

## Externé odkazy
* www.volcano.si.edu - East Diamante na Global Volcanism Program 

Kategória:Sopky Severných Marián
Ruby (sopka)

**Ruby** je podmorský vulkán prevažne bazaltového zloženia, ktorý sa nachádza v tichomorskom vulkanickom ostrovnom oblúku Severné Mariány, severozápadne od ostrova Saipan a jeho vrchol je len 230&nbsp;m pod hladinou mora. Jediná erupcia bola zaznamenaná v roku 1995.

## Externé odkazy
* www.volcano.si.edu  - Ruby na Global Volcanism Program 

Kategória:Sopky Severných Marián
Esmeralda Bank

**Esmeralda Bank** je masívny podmorský vulkán, nachádzajúci sa v južnej časti súostrovia Severné Mariány. Vulkán je tvorený troma štítmi, najvyšší sa nachádza len 43&nbsp;m pod hladinou mora. Erupcie sopky neboli zaznamenané, ale v zmena v zafarbení vody a unikanie sírnych plynov v oblasti Esmeralda Bank indikujú minimálne bohatú solfatárovú aktivitu.

## Externé odkazy
* www.volcano.si.edu  - Esmeralda Bank na Global Volcanism Program 

Kategória:Sopky Severných Marián
Northwest Rota

**Northwest Rota** je aktívna podmorská sopka, nachádzajúca sa v Pacifiku, asi 64&nbsp;km severozápadne od mariánskeho ostrova Rota (od čoho pochádza jej označenie) a 100&nbsp;km severne od Guamu. Sopka bola objavená pri expedícii NOAA v roku 2003. Je tvorená prevažne andezitmi a bazaltami a jej vrchol je 517&nbsp;m pod hladinou mora. Aktívny kráter bol pomenovaný *Brimstone Pit* a nachádza sa na južnom svahu asi 40&nbsp;m pod vrcholom.

## Iné projekty
.

## Externé odkazy
* www.volcano.si.edu - Northwest Rota na Global Volcanism Program 

Kategória:Sopky Severných Marián
Kategória:Aktívne sopky
Kategória:Podmorské sopky
Forecast

**Forecast** je podmorská sopka, nachádzajúca sa v Tichom oceáne asi 70&nbsp;km západne od Guamu. Sopka bola objavená expedíciou NOAA v roku 2006. Komplex termálnych prameňov dosahuje teploty až 200&nbsp;°C, čo je jedna z najvyšších tepôt hydrotermálnych systémov v mariánskom ostrovnom oblúku.

## Iné projekty
.

## Externé odkazy
* www.volcano.si.edu  - Forecast na Global Volcanism Program 

Kategória:Sopky Severných Marián
X (sopka)

**X** je označenie podmorskej sopky, nachádzuajúcej sa v Pacifiku asi 70&nbsp;km juhozápadne od ostrova Guam. Vrchol vulkánu sa nachádza v hĺbke 1&nbsp;320&nbsp;m pod hladinou mora a je ukončený kalderou. Sopka bola objavená expedíciou NOAA v roku 2003.

## Externé odkazy
* www.volcano.si.edu  - X Seamount na Global Volcanism Program 

Kategória:Sopky Severných Marián
Tréma (psychológia)

**Tréma** (z  = triasť sa, *tremendus* = hrozný, *tremor* = chvenie, hrôza) je mentálna, resp, emočná dispozícia, stav nepríjemného pocitu napätia pred osobnou prezentáciou na verejnosti alebo pred podaním výkonu (skúška).  V prípade ľahšej formy – po príprave a psychickej mobilizácii vnútorných síl organizmu -  nepríjemné pocity miznú so zahájením činnosti; ak sa stupňujú, často znemožňujú výkon a vedú k nadmernému stresu. Trému zosilujú predchádzajúce neúspechy, negatívne poznámky a manifestovaná kritika okolia, prehnané nároky, prílišná zodpovednosť, snaha uspieť za každú cenu a iné.

## Iné projekty

Kategória:Abnormálna psychológia
Peptid

**Peptid** je organická chemická zlúčenina, ktorá vzniká zlúčením viacerých aminokyselín. Tie jednotlivé, v definovanom poradí (sekvencii) viazané aminokyseliny, sú pritom spojené do jedného nerozvetveného reťazca. Aminokyseliny v peptide sú navzájom pospájané amidovou väzbou. Kvôli veľkému významu peptidov v biochémii a organickej chémii je táto forma viazania nazývaná aj peptidová väzba. Ako peptidy označujeme relatívne krátke reťazce aminokyselín s 50 (vo všeobecnosti maximálne 100) aminokyselinami.

## Charakteristika a nomenklatúra

Peptidy sa od bielkovín líšia iba veľkosťou. Delenie medzi peptidmi a bielkovinami nie je jednoznačné a je určené dohodou. Hranica je približne pri 100 aminokyselinách. V prírode vznikajúce peptidy sú tvorené prevažne prostredníctvom proteínovej biosyntézy. Informácia o sekvencii, čiže poradí aminokyselín, je kódované v DNA. Peptidy spĺňajú veľké množstvo funkcií. Ich funkčná charakteristika je pritom ale v prevažných prípadoch pochopená len sčasti. Sú známe príklady, v ktorých peptidy účinkujú ako hormóny, ďalšie vykazujú naopak pri zápaloch tlmiace alebo podporujúce účinky a ďalej sú známe aj antibiotické a antivirálne peptidy. Niektoré v potrave často sa vyskytujúce proteíny ako glutény, kazeíny alebo aj vo vajíčkach alebo špenáte nachádzajúce sa bielkoviny, môžu byť zažívacím procesom premenené na takzvané opioidné peptidy. Takéto peptidy na telo účinkujú podobným spôsobom ako morfín. Osoby, ktoré nie sú schopné opioidné peptidy ďalej zažívaním premeniť, môžu vyvinúť príznaky fyzickej alebo duševnej choroby.  Pojem **peptid** vytvoril Emil Fischer (1906). Peptid bol zložený z **pept**ónu, proteínovo odbúraných produktov pepsínu a koncovky z polysachar**id** vďaka analógii k ich výstavbe z monomérov.

## Štruktúra
Pri kondenzácii aminokyselín reaguje karboxylová skupina jednej aminokyseliny formálne počas úniku vody s aminoskupinou druhej aminokyseliny na kyselinoamidové skupenstvo -CO-NH- (peptidová väzba). Voľnú aminoskupinu na jednom konci peptidu nazývame N-koniec a na druhom konci sa táto skupina nazýva C-koniec. Peptidová väzba nie je voľne otáčateľná, čo zohráva dôležitú úlohu v sekundárnej štruktúre proteínov.

## Rozdelenie
Všeobecne sa počet aminokyselín, z ktorých jedna peptidová molekula pozostáva nazýva aj dĺžka reťazca. Na základe dĺžky reťazca rozdeľujeme:
* Dipeptidy – pozostávajúce z 2 molekúl aminokyselín
* Tripeptidy – pozostávajúce z 3 molekúl aminokyselín
* Oligopeptidy – pozostávajúce z do 10 molekúl aminokyselín
* Polypeptidy – pozostávajúce z viac než 10 molekúl aminokyselín
* Makropeptidy – pozostávajúce z viac než 100 molekúl aminokyselín

## Zdroje
Klaudia Buganová

PhDr. **Klaudia Buganová**  (*1953) je slovenská etnografka, odborná pracovníčka Východoslovenského múzea v Košiciach. 

V rokoch 1975 až 1979 študovala etnografiu na Univerzite Komenského v Bratislave.

## Dielo
* Klaudia Buganová: Prehliadané dedičstvo : príbehy malých sakrálnych stavieb. Košice: Východoslovenské múzeum, 2019.
* Klaudia Buganová, Kristína Markušová, Marián Šangala a kol.: *Sakrálne pamiatky v Košiciach*. Košice : Mesto Košice, 2009.
* Klaudia Buganová, Marián Šangala: *Postavené roku Pána*. Košice : Východoslovenské múzeum v Košiciach a občianske združenie ASPRODECUS, 2005.
* Klaudia Buganová: *História a etnografia regiónov Slovenska*. Košice : Technická univerzita, 2003 ISBN 80-7099-919-5 
* Klaudia Buganová, Marián Šangala: *Kríže Košíc a okolia*. Bratislava : Lúč, 2002.

Kategória:Narodenia v 1953
Kategória:Slovenskí etnografi
Letisko Charlesa de Gaulla

**Letisko Charlesa de Gaulla** () alebo **Letisko Roissy**, (IATA: **CDG**, ICAO: **LFPG**) je najväčšie letisko v Paríži a po londýnskom letisku Heathrow druhé najväčšie v Európe, čo do počtu pasažierov.

Je vzdialené 23 kilometrov severovýchodne od Paríža a s mestom je spojené mnohými dopravnými linkami či už vlakovými (RER, TGV), alebo autobusovými (RoissyBus, autobusové linky RATP č. 350 a 351). Toto letisko bolo jedno z prvých v Európe, ktoré malo integrovaný dopravný systém.

Tri terminály letiska spájajú bezplatné autobusy, ktoré denne prepravia približne 200 000 ľudí. Terminál 1 obsluhuje medzinárodné lety, avšak nezahŕňa Air France, Terminál 2 zahŕňa Air France a iné linky do európskych destinácií a Terminál T9 obsluhuje výlučne charterové lety. Terminál 2 má momentálne 5 separovaných hál a je ďalej rozširovaný na predbežnú kapacitu 50 mil. ľudí do roku 2010. Terminál 2E otvorili znovu v roku 2008 po zrútení strechy v roku 2004.

Letisko Charlesa de Gaulla ponúka svojim zákazníkom možnosť ubytovať sa v luxusných hoteloch ako napr. Sheraton, Holiday Inn.

## Aerolínie a destinácie
[thumb|[Airbus A380 spoločnosti Air France]]
[thumb|[Airbus A320 spoločnosti British Airways pristál v Paríži]]
[thumb|[Boeing 737 spoločnosti Lufthansa]]
[thumb|[Boeing 737 spoločnosti KLM, prezývaný "Lastovička"]]
[thumb|[Airbus A320 spoločnosti Aeroflot z Moskvy]]
[thumb|Boeing 757 spoločnosti [American Airlines]]

## Iné projekty

Kategória:Letiská vo Francúzsku
Kategória:Doprava v Paríži
Kategória:Stavby v departemente Seine-et-Marne
Kategória:Stavby v departemente Seine-Saint-Denis
Kategória:Stavby v departemente Val-d’Oise
Marco Aurelio Soto

**Marco Aurelio Soto** (* 13. november 1846, Tegucigalpa, Honduras - † 25. február 1908, Paríž, Francúzsko) bol prezident Hondurasu od 27. augusta 1876 do 19. októbra 1883. Je známy ako liberálny reformátor.

## Iné projekty

Kategória:Honduraskí politici
Kategória:Prezidenti Hondurasu
Triak

thumb|right|100px|Schematická značka triaku
[thumb|right|100px|Antiparalelné zapojenie [tyristorov]]
thumb|right|Rez polovodičovými vrstvami triaku

**Triak** (z anglického *triode alternating current switch* – triódový spínač striedavého prúdu) je polovodičová spínacia súčiastka, schopná viesť elektrický prúd oboma smermi. Vlastnosťami približne zodpovedá dvom antiparalelne zapojeným tyristorom, ktorých riadiace elektródy sú prepojené do jednej. Triaky sa vyrábajú pre bežné napätia v rozvodných sieťach a pre prúdy rádovo jednotiek ampérov.

Typické využitie triaku je pri regulácii intenzity osvetlenia, výkonu vyhrievacích telies, otáčok elektromotorov v práčkach, vŕtačkách, ventilátoroch a ďalších domácich elektrických spotrebičoch. Jeho hlavnou výhodou je jednoduché zapojenie do elektrického obvodu.

## Popis funkcie
* Pre zopnutie triaku musí byť na hlavných elektródach dostatočne vysoké napätie a na riadiacu elektródu musí byť privedený prúdový impulz (ľubovolnej polarity) 
* Ak je triak zopnutý, vedie prúd, pokiaľ veľkosť priepustného prúdu medzi hlavnými elektródami neklesne pod hodnotu *prídržného prúdu* (t. j. do okolia nuly) 
* Uzavretie triaku nastane pri poklese priepustného prúdu pod hodnotu prídržného prúdu

## Pozri aj
* tyristor
* diak
* IGBT tranzistor

Kategória:Elektronika
Kategória:Elektrické súčiastky
Oswaldo López Aréllano

**Oswaldo López Arellano** (* 30. jún 1921, Danlí, Honduras† 16. máj 2010, Tegucigalpa) bol honduraský pilot, politik a dva razy prezident Hondurasu: od 3. októbra 1963 do 7. júna 1971 a od 4. decembra 1972 do 22. apríla 1975. K moci sa dostal vojenskou silou.

Ako osemnásťročný vstúpil do armády a neskôr sa stal pilotom vojenského letectva. V roku 1957 bol členom vojenskej junty, ktorá na krátko uchopila moc v krajine. Prvý raz sa stal prezidentom po vojenskom prevrate, ktorý sa uskutočnil 10 dní pred plánovaným termínom volieb. Tie pripustil až o osem rokov, ale druhý raz sa k moci dostal opäť iba po vojenskom prevrate. V roku 1975 obvinili vyšetrovatelia v USA firmu United Brands Company, nástupkyňu známej United Fruit Company, z korupcie. Prezident López mal dostať 1,25 milióna dolárov za zníženie vývozných ciel na banány. Lópeza zosadil jeho generál Juan Alberto Melgar Castro. Tento škandál je známy v Hondurase ako "Bananagate".

Oswaldo López potom až do smrti pôsobil ako podnikateľ. 

## Referencie


Kategória:Honduraskí politici
Kategória:Prezidenti Hondurasu
Erika Bršelová

**Erika Bršelová** (* 25. august 1986) je slovenská atlétka, bežkyňa na 100 a 200 metrov. Je členkou klubu AK Inter Bratislava a je úradujúca halová majsterka Slovenska v behu na 60 metrov. Trénuje ju Ján Surgáč.

## Úspechy
**Halové majstrovstvá Slovenska ([[Bratislava]])**
Beh na 60 metrov:
* 2008 (*1. miesto*) - 7,63 s.

Beh na 200 metrov:
* 2008 (*2. miesto*) - 25,47 s.

**Majstrovstvá Slovenska**
Beh na 100 metrov:
* Košice 2005 (*2. miesto*) - 12,08 s.
* Trnava 2006 (*1. miesto*) - 12,02 s.
* Dubnica nad Váhom 2007 (*2. miesto*) - 12,29 s.

Beh na 200 metrov:
* Košice 2005 (*1. miesto*) - 25,25 s.
* Trnava 2006 (*3. miesto*) - 24,99 s.

## Externé odkazy
* Halový atletický šampionát 
* MISS - MISSÁK INTERU 2002
* Majstrovstvá SR v Košiciach - súhrn víkendových výsledkov 
* atletika - MSR 

Kategória:Slovenskí bežci na 100 m
Kategória:Slovenskí bežci na 200 m
Kategória:Pretekári AK Inter Bratislava
Alfonz XIII. (Španielsko)

**Alfonz XIII.** (* 17. máj 1886, Madrid – † 28. február 1941, Rím) bol španielsky kráľ v rokoch 1886 – 1931 z rodu Bourbonovcov.

## Rodokmeň

## Iné projekty

Kategória:Králi Španielska
Kategória:Katolícki panovníci
Kategória:Nositelia Podväzkového rádu
Kategória:Osobnosti z Madridu
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Členovia Académie des beaux-arts
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Pochovaní v kláštore El Escorial
Filibustier

**Filibustier** je účastník nepovolenej vojenskej expedície do cudzej krajiny. Tento pojem sa obvykle používa na pomenovanie občanov USA, ktorí sa pokúšali podporovať protivládne povstania v Latinskej Amerike v polovici 19. storočia. Filibustieri pôsobili bez povolenia vlády svojej krajiny a obvykle boli motivovaní finančným ziskom, ale aj ideologicky alebo dobrodružstvom.

Samotný termín pochádza cez španielčinu, kde *filibustero* znamenalo *[[pirát]]*, z holandčiny, kde mal podobu *vrijbuiter* — doslova čosi ako „lupič voľnej koristi“. Prvý raz bol použitý v súvislosti s ľuďmi, ktorí prepadávali španielske kolónie a lode v Karibskom mori, z ktorých najznámejší bol sir Francis Drake, ktorý v roku 1573 vyplienil Nombre de Dios. Po zániku pirátstva v tejto oblasti začiatkom 18. storočia pojem upadol do zabudnutia.

Začal sa znovu používať potom, ako rôzni dobrodruhovia sa pokúsili dobyť silou niektoré stredoamerické krajiny, ostrovy v karibskom mori a Mexiko. Najvýznamnejší z nich boli William Walker, Narciso López a John A. Quitman. Hoci často mali podporu širokej verejnosti, občania USA, ktorí sa k nim pripojili alebo ich materiálne podporovali, porušovali zákon o neutralite.

Kategória:Dejiny Strednej Ameriky
Kategória:Dejiny vojenstva
Alfonz XII. (Španielsko)

**Alfonz XII.** zvaný *el Pacificador* (* 28. november 1857, Madrid – † 25. november 1885, Madrid) bol španielsky kráľ v rokoch 1874 – 1885 z rodu Bourbonovcov. Bol synom Izabely II. Na základe vyhlásenia generála Martíneza Camposa bol roku 1874 vyhlásený za kráľa. Zreštauroval bourbonskú monarchiu.

## Rodokmeň

## Iné projekty

Kategória:Králi Španielska
Kategória:Katolícki panovníci
Kategória:Následníci trónu
Kategória:Nositelia Podväzkového rádu
Kategória:Osobnosti z Madridu
Kategória:Úmrtia na tuberkulózu
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Rytieri veľkokríža Radu Izabely Katolíckej
Kategória:Pochovaní v kláštore El Escorial
Kategória:Absolventi Univerzity v Ženeve
Kategória:Rytieri Rádu slona
Frankenstein

**Frankenstein, čiže moderný Prometeus** je román Mary Shelleyovej. Autorka román napísala ako 18-ročná. Prvé vydanie vyšlo anonymne v Londýne v roku 1818, Shelleyovej meno sa objavilo až na revidovanom treťom vydaní, vydanom v roku 1831.
 
Názov románu vychádza z postavy vedca Victora Frankensteina, ktorý sa naučí vytvoriť život a stvorí bytosť podobnú človeku, ale väčšiu a mocnejšiu. V modernej pop-kultúre ľudia zvyknú Frankensteinom nazývať práve toto stvorenie, najmä po uvedení rovnomenného filmu v roku 1931, napriek tomu, že ide o meno postavy vedca.
 
*Frankenstein* je román s prvkami gotického románu a romantizmu. Vo svojej dobe to bolo tiež varovanie pred prekračovaním prirodzených medzí moderným človekom v ére Priemyselnej revolúcie, na čo naráža podnadpis románu *Moderný Prometeus*.
 
Príbeh mal značný vplyv na literatúru a pop-kultúru a začal celý žáner hororových príbehov a filmov. Je považovaný za prvý román vedeckej fantastiky. Román kladie otázky relevantné aj v súčasnosti.

## Iné projekty

Kategória:Literatúra v Anglicku
Kategória:Romány
Kategória:Sfilmované romány
Stavebnica

thumb|Drevené kocky
thumb|Kamenná stavebnica Anchor
thumb|Kovová stavebnica Merkur
thumb|Základné diely stavebnice LEGO a jej verzie pre najmenšie deti - Duplo

**Stavebnica** je súprava predpripravených dielov (kociek, výliskov, súčiastok, modulov a pod.), umožňujúca stavbu jednej alebo viacerých rozličných konštrukcií. Hotové predpripravené diely umožňujú sústrediť sa na stavbu komplexných konštrukcií bez nutnosti venovať čas príprave, výrobe, prípadne nákupu jednotlivých dielov. 

Stavebnica môže byť cielená ako detská hračka, školská učebná pomôcka, prípadne ako hobby. Účelom stavebnice je rozvoj motorických schopností, predstavivosti, fantázie a v prípade výukových a experimentálnych stavebníc aj osvojenie si vedomostí a zručností z určitej oblasti príťažlivou formou.

## Delenie mechanických stavebníc
* podľa spôsobu spájania dielov
** bez pevného spojenia: detské kocky, kameninová stavebnica Anchor, 
** rozpájateľné zámkové spoje: LEGO
** skrutkové spoje: Merkur
** lepené spoje: papierové modely – vystrihovačky, plastikové modely
* podľa prevládajúceho materiálu
** drevo, kov, kameň, plast

## Experimentálne stavebnice
Experimentálne stavebnice sú špecializované stavebnice, umožňujúce realizáciu vedecko-technických pokusov (experimentov). Medzi oblasti, najčastejšie pokrývané experimentálnymi stavebnicami patria: chémia, fyzika, elektrotechnika, robotika, optika. Využívajú sa hlavne pri výuke na školách ako učebné pomôcky, mnohé sú tiež dostupné ako technické hračky, napr. elektronické stavebnice.

## Pozri aj
* Kocky
* Modelárstvo
* Elektronická stavebnica

## Iné projekty
Amadeus I. (Španielsko)

**Amadeus I. Savojský** (vl. m. **Amadeo Ferdinand Maria**, * 30. máj 1845, Turín – † 18. január 1890, Turín) bol španielsky kráľ v rokoch 1870 – 1873 a prvý vojvoda z Aosty z rodu Savojských. Usiloval sa presadiť demokratické reformy a dodržiavanie ústavy, čelil tlaku republikánov. V roku 1873 abdikoval.

## Literatúra
* 

## Iné projekty

Kategória:Králi Španielska
Kategória:Savojskí
Kategória:Osobnosti z Turína
Kategória:Panovníci, ktorí abdikovali
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Radu svätého Alexandra Nevského
Kategória:Rytieri Radu svätého Andreja
Ion Iliescu

**Ion Iliescu** (* 3. marec 1930, Olteniţa, Rumunské kráľovstvo – † 5. august 2025, Bukurešť, Rumunsko) bol rumunský politik. Bol prezidentom Rumunska v období od 20. mája 1990 do 29. novembra 1996 a od 20. decembra 2000 do 20. decembra 2004. V roku 1989 založil politickú stranu Front národnej spásy a stal sa jej predsedom.

Počas diktatúry Nicolae Ceauşesca zastával post vedúceho ideologického oddelenia ÚV RRS a ministra mládeže. Neskôr, keď sa Iliescu dostal do komunálnej politiky, diktátor v ňom uvidel vážneho konkurenta a dočasne ho odstránil z politického života.

V roku 1989 sa postavil na čelo revolučnej skupiny rumunského obyvateľstva, ktorá chcela zvrhnúť Nicolae Ceauşesca z postu prezidenta Rumunskej socialistickej republiky. Počas svojho prezidentského mandátu uprednostňoval autoritatívne metódy vlády, podobné jeho predchodcovi Nicolae Ceauşescovi.

## Referencie


## Iné projekty

Kategória:Narodenia v 1930
Kategória:Prezidenti Rumunska
Kategória:Rumunskí politici
Kategória:Laureáti Radu Bieleho dvojkríža I. triedy
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie
Kategória:Nositelia veľkokríža Radu za zásluhy Poľskej republiky
Kategória:Nositelia Záslužného radu Maďarskej republiky
Kategória:Rytieri Rádu slona
Kategória:Nositelia Radu bielej orlice
Mosina

thumb|Mosina
**Mosina** je mesto a obec v Poľsku, vo Veľkopoľskom vojvodstve, v Poznaňskom okrese, nad Mosinskom kanálom; 22 kilometrov južne od Poznani. V rokoch 1975-1998 mesto ležalo v Poznaňskom vojvodstve. Mosina má rozlohu 13,58 km² a žije tu 12 110 obyvateľov.

## Partnerské mestá
*  Bunschoten, Holandsko
*  Seelze, Nemecko 

## Iné projekty

## Externé odkazy
* Oficiálna stránka

Kategória:Mestá vo Veľkopoľskom vojvodstve
Physical Address Extension

**Physical Address Extension** anglický výraz - skratka PAE je **Rozšírenie fyzickej adresy** operačnej pamäte (RAM) počítača.

V operačnom systéme MS Windows XP je to preložené ako "Prípona fyzickej adresy".

Kategória:Počítačová pamäť
Kvarken

**Kvarken** je názov pásu mora s početnými ostrovmi, ktorý vedie v Baltickom mori na juhu Botnického zálivu od švédskej pevniny k fínskej. Väčšina územia sa pritom nachádza na švédskej strane. 

V roku 2000 bol Kvarken zapísaný do svetového kultúrneho dedičstva UNESCO.

## Iné projekty

Kategória:Lokality Svetového dedičstva vo Fínsku
Hradlo XOR

**Hradlo XOR** (angl. *XOR gate*, skratka z *eXclusive OR*) je druh logického digitálneho elektronického obvodu zo skupiny kombinačných obvodov (hradiel).

## Funkcia
Hradlo XOR je jedným zo základných kombinačných logických obvodov, ktorého výstup je *exkluzívny* logický súčet vstupov („buď A, alebo B“). Výstup je log.1 vtedy a len vtedy ak sa hodnoty vstupov líšia.

XOR je funkciou súčtu modulo 2, využíva sa preto v binárnych sčítačkách v aritmeticko-logických jednotkách počítačov. Polovičná sčítačka pozostáva z jedného hradla XOR (súčet) a jedného hradla AND (prenos do vyššieho rádu).

### Tri a viac vstupov
XOR je binárna operácia – je definovaná na dvoch vstupoch. V elektronike sa ale bežne používa pojem hradla XOR pre 3 a viac vstupov. 

Najčastejšia interpretácia je taká, že prvé dva vstupy sú privedené do prvého hradla XOR. Každý ďalší vstup je privedený spolu s výstupom predchádzajúceho hradla na vstup ďalšieho hradla XOR. Výsledkom je obvod, ktorého výstup je log.1 vtedy a len vtedy ak je log.1 na nepárnom počte vstupov. Takýto obvod sa využíva ako generátor parity.

 

Možná je aj druhá interpretácia, vychádzajúca z pojmu „*exkluzívny*“ logický súčet ako aj z IEC značky hradla XOR (pozri obr. vpravo). Podľa tejto interpretácie je výstup log.1 vtedy a len vtedy, ak práve na jednom z N vstupov je log.1, čo by zodpovedalo aj „=1“ v značke IEC. IEC značka však nebola myslená pre širšie než 2-vstupové hradlo a takéto jej rozšírenie nie je platné. Táto interpretácia viacvstupového hradla XOR nie je v praxi častá, nakoľko sčítačky a generátory parity sú častejšie než detektory „1 z N“.

## Prevedenie
XOR hradlo sa vyrába vo forme integrovaného obvodu, pričom sa obvykle umiestňuje niekoľko XOR hradiel do jedného puzdra, aby sa využili všetky dostupné vývody puzdra.
 
## Pozri aj
* Hradlo OR
* Hradlo XNOR
* Generátor parity
* Binárna sčítačka
* Zoznam základných logických obvodov
* Zoznam logických integrovaných obvodov CMOS radu 4000
* Zoznam logických integrovaných obvodov TTL radu 7400

XOR
Alternate Ego

**„Alternate Ego“** je prvý singel z EP *[[Monsters In Your Drawers]]* od slovenskej indie skupiny The Swan Bride. V hitparáde Rádia FM Top FM sa od nasadenia 15. 12. 2007 udržal 27 týždňov. Päťkrát obsadil prvé miesto.

Kategória:Piesne The Swan Bride
Kategória:Piesne z 2007
Bratislavská medzinárodná škola liberálnych štúdií

**Bratislavská medzinárodná škola liberálnych štúdií** alebo **BISLA**  je súkromná vysoká škola v Bratislave. Je personálne prepojená s Bratislavským inštitútom humanizmu. Je založená na filozofii liberálnych vied a umení.

Je jedinou školou svojho druhu na Slovensku a jednou z mála v širšom okolí. Vznikla v roku 2006. Jej priamym predchodcom bol Výberový vzdelávací spolok. 

Povereným rektorom BISLA je doc. Samuel Abrahám, PhD., politológ, vydavateľ a šéfredaktor časopisu Kritika & Kontext. Prorektorom a garantom štúdia je prof. PhDr. František Novosád, CSc. Od septembra 2015 na BISLe pôsobí bývalá premiérka Iveta Radičová.

## Referencie

## Oficiálna stránka školy
* oficiálna stránka


Kategória:Súkromné vysoké školy na Slovensku
Medzinárodná škola liberálnych štúdií
Nikopol (Ukrajina)

**Nikopol** (; ; , v preklade: *mesto víťazstva*) je mesto v Dnepropetrovskej oblasti na Ukrajine. Je sídlom samostatného rajónu. Nikopol leží na hlavnej ceste a železničnej trati spájajúcej priemyslové oblasti Doneččyny, Záporožia a Kryvyjho Rihu.

Počet obyvateľov je 138 200 (2001) a rozloha 50 km². Spolu s mestom Marganec a Pokrov tvorí Nikopolskú aglomeráciu.

## Partnerské mestá
*  Čiatura, Gruzínsko
*  Kotor, Čierna Hora

## Iné projekty

## Externé odkazy
* Oficiálna stránka 

Kategória:Mestá na Ukrajine
Kategória:Geografia Dnepropetrovskej oblasti
Európska banka pre obnovu a rozvoj

right|thumb|Členské krajiny EBOR

**Európska banka pre obnovu a rozvoj** (angl. *European Bank for Reconstruction and Development*), skr. EBOR, je medzinárodná finančná inštitúcia, ktorá sídli v Londýne. Vznikla v Paríži 29. mája 1990. Slovensko je členom EBOR od roku 1993. Funkciu guvernéra za Slovenskú republiku v EBOR vykonáva minister financií, prípadne guvernér NBS.

## Cieľ
Cieľom EBOR je podpora transformácie krajín na trhovo orientované ekonomiky v strednej a východnej Európe a bývalom Sovietskom zväze. Táto pomoc prebieha formou poradenskej činnosti, poskytovaním pôžičiek, a garanciami. Takto EBOR podporuje konkurenčnú a súkromnú hospodársku činnosť v 27 krajinách strednej Európy a Pobaltia, južnej a východnej Európy.

## Členovia
EBOR tvorí 61 členských krajín spolu s Európskou úniou a Európskou investičnou bankou. Sú to vlastne aj jej akcionári. Celková výška upísaného kapitálu je 20 mld. EUR, z toho 5 mld. eur predstavuje splatený kapitál a zvyšných 15 mld. eur je splatných na požiadanie. 

## Orgány
Najvyšším orgánom banky je rada guvernérov. Najvyšším predstaviteľom EBOR je jej prezident, ktorý je volený Radou guvernérov na štvorročné obdobie.  Rada riaditeľov zodpovedá za výkonnú moc. Pozostáva z 23 výkonných riaditeľov menovaných na tri roky jednotlivými zoskupeniami krajín. Ich podiel na rozhodovaní závisí od podielu na veľkosti imania EBOR.

## Externé odkazy
*Európska banka pre obnovu a rozvoj

Kategória:Banky
Kategória:Medzinárodné organizácie
Snochačestvo

**Snochačestvo** (z  - synova manželka (nevesta), čes. *snacha*) je starý slovanský zvyk keď svokor mal pohlavný styk so synovou manželkou v prípade ak bol syn ešte nedospelý, alebo bol dlhodobo neprítomný. Deti narodené z takéhoto spojenia boli právoplatnými deťmi syna a jeho manželky.

Prichádzajúca kresťanská (pravoslávna) cirkev začala tento zvyk odsudzovať a označovať za incest.

Predpokladá sa, že tento zvyk bol prejavom matriarchátu Slovanov a splnenia ženinho práva na plodnosť. Až v 18. a 19. storočí prerástol v Rusku v prejav patriarchálnej nadvlády alebo "rodinnej prostitúcie", ktorý súvisel najmä s povinným odchodom synov - nevoľníkov - na sezónne poľnohospodárske práce.

## Referencie

## Ďalšia literatúra
* 

## Pozri aj
* levirát
* sororát
* právo prvej noci

Kategória:Slovania
Kategória:Hriechy
Piz Bernina

**Piz Bernina** je vrch nachádzajúci sa v pohorí Bernina na hraniciach Talianska a Švajčiarska. Ide o najvyššiu horu Východných Álp a zároveň ich jedinou štvortisícovku. Je to ľadovcový vrchol, ktorý sa k severu prezentuje spolu so svojim susedom, horou Piz Roseg,  vysokou, ľadovou stenou. Z juhu je to skalná stena o výške takmer 1000 metrov. Výhľady z vrchola sú výborné na oblasť pohorí Albula a na žulové, neprístupné vrcholy Bergellu.

## Prístup
;Juh

Východiskovými bodmi pre výstup od juhu je dolina Valmalenco (priehradná nádrž Campomoro). Najľahší výstup vedie z juhu, z Talianska cez ľadovec Scerscen. Hlavnými bodmi výstupu sú chaty Rifugio Marinelli Bombardieri () a vyššie položená chata Rifugio Marco e Rosa (). Výstup je hodnotený obťažnosťou PD s lezeckými vložkami na vrcholovom hrebeni Spallagrat – II.UIAA.
;Sever
Na na severe (Švajčiarsko) je východiskovým bodom pre výstup obec Pontresina. Výstup vedie rozpukaným ľadovcom Morteratsch a je o niečo obťažnejší ako južný variant. Oficiálne hodnotenie je PD / II.UIAA. Hrebeň Spallagrat už prekonáva spolu s cestou vedúcou od juhu.
;Biancograt
Veľmi ťažká horolezecká túra, ktorá je medzi horolezcami veľmi obľúbená. Oficiálne hodnotenie obťažnosti hovorí o stupni AD, ostrý mixový hrebeň vedúci zo severu, dĺžka samotného prechodu hrebeňa až 4 hod., ťažká orientácia pri nástupu pod hrebeň.

## Chaty
* Rifugio Carate Brianza () – kapacita 32 lôžok, 3 winterraum
* Rifugio Marinelli Bombardieri () – kapacita 220 lôžok, 15 winterraum
* Rifugio Marco e Rosa () – kapacita 50 lôžok, 32 winterraum
* Chamanna da Tschierva () – kapacita 100 miest
* Chamanna Boval () – kapacita 120 miest
* Chamanna da Diavolezza () – kapacita 234 lôžok

## Panoráma

## Iné projekty

## Externé odkazy a zdroje
*Výstup od juhu na Piz Bernina (''popis, fotogaleria'')  /
*Piz Bernina na Summitpost 

Kategória:Vrchy vo Švajčiarsku
Kategória:Vrchy v Alpách
Kategória:Štvortisícovky vo Švajčiarsku
Kategória:Geografia kantónu Graubünden
Melitopoľ

**Melitopoľ** (; ) je druhé najväčšie mesto Záporožskej oblasti na juhu Ukrajiny; 158 600 obyvateľov (2007); stredisko Melitopoľského rajónu. Mesto leží v rovinatej stepnej krajine na rieke Moločná a je zastávkou na dôležitom železničnom i cestovnom ťahu Rusko/Kyjev–Charkov–Záporožie–Džankoj–Krym.

## Dejiny
Mesto vzniklo roku 1784 na mieste tureckej osady *Kyzyl-Jar* dobytej roku 1769 ruskou armádou za pomoci kozákov. Roku 1816 bol názov zmenený na *Novoalexandrovka*, roku 1842 na *Melitopoľ*; názov odkazuje na starogrécke prístavné mesto (*Melitos* – med), ktoré stálo na blízkom brehu Azovského mora. S príchodom železnice sa rozvinul obchod, bankovníctvo a najmä strojárstvo, ktoré má silnú pozíciu dodnes.

V roku 1939 malo mesto 76 000 obyvateľov.

Mesto bolo pre svoju dôležitú polohu na križovatke ciest a železníc dôležitým počas druhej svetovej vojny. 30. októbra 1943 bolo pri nečakanom sovietskom prielome pri Melitopole zajatých viac než 2100 slovenských vojakov 1. pechotnej divízie. Veľká časť z nich neskôr dobrovoľne vstúpila do jednotiek československého vojska v ZSSR a vytvorila základ 2. paradesantnej brigády.

V roku 2022 počas invázie na Ukrajinu je mesto okupované ruskými silami.

## Doprava
Mestskú dopravu zaisťujú len tzv. maršrutky. Mesto má skôr vidiecku povahu a nemá významnejšie kultúrne pamiatky okrem chrámu Alexandra Nevského a *Domu Ordiroviča*. 10&nbsp;km od mesta sa nachádza archeologická rezervácia Kamjana mohyla.

## Referencie

## Iné projekty

## Externé odkazy
* Fotografie mesta  
* 

## Zdroj

Kategória:Mestá na Ukrajine
Kategória:Melitopoľský rajón
Kategória:Geografia Záporožskej oblasti
Kategória:Prístavné mestá Azovského mora
Little Slaney

**Little Slaney** (angl. *Little Slaney River*, ír. *An tSláine*) je rieka vo východnom Írsku. V smere toku je to prvý významný prítok rieky Slaney a meria .

Pramení v pohorí Wicklow Mountains na severnom svahu vrchu Slievemaan () v nadmorskej výške cca  Tečie západným smerom, pričom na hornom toku vytvára južnú hranicu vojenského priestoru Glen Imaal Artillery Range. Na dolnom toku výraznejšie rozširuje svoje koryto, výrazne meandruje, preteká územím obce Knockanarrigan a východne od mesta Stratford-on-Slaney ústi do Slaney.

Kategória:Povodie Slaney
Kategória:Rieky v Írsku
Marhanec

**Marhanec** (; ) je mesto v Dnepropetrovskej oblasti na Ukrajine. Počet obyvateľov: 55 tisíc (r. 2007), rozloha: 37 km². Spolu s mestami Nikopol a Pokrov tvorí Nikopoľskú aglomeráciu.

## Poloha
Leží v blízkosti rieky Dneper pri Kachovskej priehrade.

Kategória:Mestá na Ukrajine
Kategória:Geografia Dnepropetrovskej oblasti
Fotorezistor

thumb|Schematická značka fotorezistoru

**Fotorezistor** (hovorovo tiež *fotoodpor*) je *pasívna* elektronická súčiastka, druh polovodičového fotodetektora. Jeho elektrický odpor klesá s rastúcou intenzitou dopadajúceho svetla (elektrická vodivosť rastie).

## Princíp
Princíp fotorezistoru je založený na vnútornom fotoelektrickom jave: fotorezistor je vyrobený z polovodiča s vysokým elektrickým odporom. Ak fotón svetla dostatočne krátkej vlnovej dĺžky narazí do elektrónu vo valenčnom pásme atómu, odovzdá mu svoju energiu. Elektrón tak získa dostatok energie na prekonanie zakázaného pásma a preskočí z valenčného pásma do vodivostného. Tým opustí svoj atóm a pohybuje sa ako voľný elektrón v priestore kryštálovej mriežky. Na jeho mieste vznikla tzv. *diera* – voľné miesto s kladným nábojom. Takto vzniknuté voľné elektróny a diery vedú elektrický prúd a znižujú tak elektrický odpor osvetleného fotorezistoru. 

## Konštrukcia
thumb|Fotorezistor bez puzdra

Na polovodičovú základňu (najčastejšie Sulfid kademnatý – CdS, kremík, germánium) sú z protiľahlých strán nanesené vrstvičky kovu v tvare hrabličiek, vodivo spojené s vývodmi fotorezistoru, tvoriace prechod kov – polovodič. Vplyvom osvetlenia sa mení elektrická vodivosť polovodiča medzi kovovými vrstvičkami. Na fotorezistor(napr. J13 Series Lead Sulfide Detectors) zvlášť citlivý v infračervenej oblasti(vlnová dĺžka: 1-3.5 µm), s dobrou chemickou stálosťou a rýchlou odozvou na zmenu osvetlenia sa používal sírnik olovnatý(PbS).

## Vlastnosti
Odpor fotorezistoru klesá v závislosti od intenzity osvetlenia približne exponenciálne, do istej miery je ale možné túto závislosť linearizovať.

V závislosti od použitého materiálu je možné fotorezistorom detegovať široké spektrum vlnových dĺžok – od infračerveného žiarenia, cez viditeľné svetlo až po ultrafialové žiarenie.

Výhody voči iným fotocitlivým súčiastkam:
* dostatočná citlivosť (bežný CdS fotorezistor má v tme odpor rádu jednotiek MΩ, pri plnom osvetlení klesne na rádovo stovky Ω)
* nízke výrobné náklady
* jednoduché použitie v el. obvodoch
* možnosť použitia v obvodoch jednosmerného aj striedavého prúdu

Nevýhody voči iným fotocitlivým súčiastkam:
* pomalá odozva na zmenu intenzity osvetlenia (nie je použiteľný napr. na prenos dát)
* veľká tepelná závislosť odporu
* fotorezistory v prevádzke starnú

## Použitie
Fotorezistory majú široké využitie pri meraní a regulácii v závislosti od intenzity osvetlenia, napr. v expozimetroch kamier a fotoaparátov, súmrakových spínačoch osvetlenia, regulátoroch jasu displejov a pod.

Využívajú sa tiež v obvodoch spätnej väzby v kompresoroch dynamiky, kde v kombinácii s malou osvetľovacou žiarovkou prípadne LED znižujú zisk zosilňovača v závislosti od intenzity signálu.

## Pozri aj
* Fotoelektrický jav
* Fotodetektor
* Fototranzistor
* Fotodióda
* Rezistor

Kategória:Elektronika
Kategória:Optoelektronika
Kategória:Elektrické súčiastky
Kategória:Senzory
Cloghoge

náhľad|Pohľad na rieku Cloghoge
**Cloghoge** () je rieka vo východnom Írsku. Je to ľavostranná zdrojnica rieky Avonmore a meria . Preteká neobývaným územím v grófstve Wicklow.

Vzniká v pohorí Wicklow Mountains sútokom dvoch vodných tokov, pričom jeden vyteká z horského jazera Crockan Pond a druhý pramení na juhozápadnom úpätí vrchu Tonduff (). Na hornom toku tečie smerom na juhovýchod, podteká cestu R759, priberá významnejší prítok z JJZ svahu vrchu Tonduff, rozvetvuje sa na dve ramená a vteká do jazera Lough Tay. Z jazera pokračuje viac-menej severojužným smerom, sprava priberá Cloghoge Brook a ZSZ od obce Roundwood sa vlieva do jazera Lough Dan. 

Kategória:Povodie Avocy
Kategória:Rieky v Írsku
Inchavore

**Inchavore** () je rieka vo východnom Írsku. Je to pravostranná zdrojnica rieky Avonmore a meria . Tečie neobývaným územím grófstva Wicklow. 

Tečie v pohorí Wicklow Mountains, pramení na východnom svahu Duff Hill () v nadmorskej výške približne . Sprvu tečie juhovýchodným smerom, podteká cestu R115, potom sa stáča, na krátkom úseku tečie na juh a sprava priberá významnejší prítok z južného svahu Duff Hill. Ďalej pokračuje znovu juhovýchodným smerom, sprava priberá prítok z východného svahu vrchu Mullaghcleevaun () a na dolnom toku už tečie smerom na východ. ZSZ od obce Roundwood ústi do jazera Lough Dan.

Kategória:Povodie Avocy
Kategória:Rieky v Írsku
Prievidza V. Štvrte

**Prievidza V. Štvrte** alebo **štvte: Veľká Lehôtka, Malá Lehôtka, Hradec** (podľa textu štatútu mesta) sú mestská časť Prievidze.

Nachádza sa v juhovýchodnej časti mesta a zahŕňa tri bývalé samostatné obce: 
* Hradec
* Malá Lehôtka 
* Veľká Lehôtka

## Referencie

Kategória:Mestské časti Prievidze
Hradlo XNOR

**Hradlo XNOR** (angl. *XNOR gate*, skratka z *eXclusive NOR*) je druh logického digitálneho elektronického obvodu zo skupiny kombinačných obvodov (hradiel).

## Funkcia
Hradlo XNOR je jedným zo základných kombinačných logických obvodov, ktorého výstup je negácia *exkluzívneho* logického súčtu vstupov. Výstup je log.1 vtedy a len vtedy ak sú hodnoty vstupov zhodné.

## Prevedenie
XNOR hradlo sa vyrába vo forme integrovaného obvodu, pričom sa obvykle umiestňuje niekoľko XNOR hradiel do jedného puzdra, aby sa využili všetky dostupné vývody puzdra.
 
## Pozri aj
* Hradlo XOR
* Hradlo NOR
* Zoznam základných logických obvodov
* Zoznam logických integrovaných obvodov CMOS radu 4000
* Zoznam logických integrovaných obvodov TTL radu 7400

XNOR
Santa María (sopka)

**Santa María** je masívny stratovulkán, nachádzajúci sa v juhozápadnej časti Guatemaly, neďaleko mesta Quetzaltenango a asi  severovýchodne od pobrežia Pacifiku.  vysoká sopka je známa erupciou katastrofických rozmerov z konca októbra 1902, čo bola, spolu s erupciami Pelée na ostrove Martinik a Soufrière na Svätom Vincentovi, najväčšia erupcia v danom roku.

## Geologický vývoj
Sopka leží v pohorí Sierra Madre, vulkanickom pohorí v západnej Guatemale a Mexiku. Je tvorená prevažne andezitmi a bazaltami. Jej vývoj začal asi pred 30 000 rokmi a počas celého obdobia boli erupcie pomerne pokojné. Počas posledných niekoľko sto rokov bola neaktívna a považovaná za vyhasnutú.

### Erupcia v roku 1902
Sopka sa prebudila k životu v januári 1902. Nárast aktivity sa najskôr prejavoval sériou menších zemetrasení. 24. októbra nastala erupcia, ktorá si vyžiadala približne 5 000 priamych obetí na životoch, následná epidémia malárie si vyžiadala ďalšie.

Erupcia vyvrhla približne 5,5 mil. m3 lávy a úplne zničila juhozápadnú stranu vulkánu. Vulkanický popol, prach a pemza pokryli plochu približne , spád prachu bol zaznamenaný až v San Franciscu v Kalifornii. V 20. storočí to bola jedna z najsilnejších erupcií, porovnateľná s výbuchom sopky Pinatubo na Filipínach v roku 1991.

### Neskoršie erupcie
V roku 1922 sa vulkanická činnosť obnovila. V masívnom kráteri ako pozostatku erupcie z 1902 začal rásť nový lávový dóm *Santiaguito*, v súčasnosti má výšku približne . Aj keď rast dómu sprevádzali pomerne slabé erupcie a výlevy láv, v roku 1929 došlo k jeho čiastočnej deštrukcii a uvoľnené pyroklastické prúdy opäť zabíjali. Počet obetí sa pohyboval od niekoľko stoviek do 5 000.

## Vulkanické riziká
Dosť nebezpečným fenoménom v poslednej dobe sú laháry, ktoré sa vyskytujú počas silných dažďov, keď vymývajú mohutné vrstvy uložených pyroklastík. Mestečko El Palmar, ktoré sa nachádza len  od Santiaguita, bolo už dvakrát zničené, laháry taktiež opakovane ničia cesty a mosty.

## Iné projekty
.

## Externé odkazy
* www.volcano.si.edu – stratovulkán Santa María na Global Volcanism Program 

Kategória:Sopky Guatemaly
Kategória:Stratovulkány
Kategória:Aktívne sopky
Kategória:Trojtisícovky v Guatemale
PSPICE

**PSpice** je softvér pre simuláciu analógových obvodov, určený pre osobné počítače, túto vlastnosť zdôrazňuje prvé písmeno „P“ v názve. Softvér bol vyvinutý firmou MicroSim. MicroSim bol neskôr kúpený OrCad-om a momentálne PSpice patrí Cadence Design System.

## História
PSpice je prvou verziou SPICE-u určeného pre prácu na osobných počítačoch, vyvinutej na Kalifornskej univerzite v Berkley. Prvá verzia vyšla v januári v roku 1984. Táto verzia sa spúšťala z dvoch 360kB diskiet, neskoršie verzie obsahovali vhodné zobrazovanie kriviek a priebehov. Taktiež obsahoval aj program pre analýzy – Sondu. Neskoršie verzie vylepšovali výkon a funkcie analýz. Taktiež sa program upravoval pre iné platformy ako Apple Macintosh, Microsoft Windows a iné.

## Súčasný stav
Dnešné verzie PSpice-u sú vyvinuté pre priemyselne potreby. PSpice je súčasťou návrhového systému OrCad a Cadence Allegro. Taktiež podporuje mnoho doplnkových funkcií, ktoré neboli v prvej verzii k dispozícii, ako pokročilé analýzy s automatickou optimalizáciou obvodu, kódovanie, Model Editor, podpora parametrizovaných modelov a iné.

## PSpice produkty obsiahnuté v [[OrCad]] 16.0

**PSpice**

**PSpice A/D** – simulátor zmiešaných signálov, ktorý poskytuje úplné simulačné prostredie pre návrhy ktoré obsahujú analógové aj digitálne časti.

**PSpice Smoke** – nástroj, ktorý rozoberá kontrolu pnutí pre overovanie elektronických prvkov ktoré pracujú s bezpečnostnými limitmi. Ide o overovanie pracovných bodov prvkov, či nepracujú blízko limitných bodov. 

**PSpice Advanced Optimizer** – (pokročilá optimalizácia) nástroj pre automatické analýzy analógových obvodov a systémov a ich rýchlejšie dostavovanie, ako metódou pokus-omyl. Pomáha nájsť vhodnú hodnotu prvku pre optimálny výkon obvodu.

**PSpice SLPS inerface** – (SLPS rozhranie) nástroj pre substitúciu obvodu do blokov pre prostredie Simulink, ktoré poskytuje napríklad simuláciu spolupráce elektrických a mechanických častí systémov.

**PSpice Advanced Analysis** – (pokročilé analýzy) obsahuje štyri možnosti – citlivostná analýza, analýza Monte Carlo, a už spomínané analýzy optimalizácie a Smoke analýzu.

Kategória:Elektronika